Raže
Raže (Batoidea) su rušljoribe, ribe sa hrskavičavim skeletom, koje se odlikuju jako spljoštenim telom u leđno-trbušnom pravcu i proširenim grudnim perajima koja leže sasvim sa strana tela čime doprinose da telo izgleda još šire. Imaju oblik lista ili ploče u obliku romba pa se često popularno nazivaju morski listovi. Kreću se talasastim pokretima grudnih peraja i slabo su pokretne tako da veći deo vremena provode zarivene u pesak na morskom dnu. Rep im je jako sužen tako da kod većine vrsta liči na bič, a leđno peraje je postavljeno sasvim unazad.

Gornja površina tela je tamnije pigmentisana i prilagođena boji okoline, dok je donja strana svetlija jer ne sadrži pigmente. Na gornjoj, leđnoj strani nalaze se oči i spirakulum, a na trbušnoj su usni otvor, nosni otvori i škržni prorezi.

Neke vrste raža na leđima ili na repu imaju otrovnu bodlju koja služi za odbranu. Druge vrste poseduju električni organ koji može izazvati prilično snažan električni udar na eventualnog napadača.

Mogu da polažu jaja, koja su zaštićena čvstom ljuskom ili da rađaju žive mladunce (viviparnost).

Ima ih u okeanima, morima, pa čak i zalivima. Vrlo su zastupljene u Jadransom moru. Najotrovnije su uglavnom u okeanima, dok se obične kriju u zalivima.

Klasifikacija 

Red raža obuhvata porodice od kojih su najznačajnije:
 drhtulje (Torpedinidae)
 prave raže (Rajidae)
 žutulje (Dasyatidae)
 morski golubovi (Myliobatidae)

Reference

Literatura 

 </ref>
 Kalezić, M.:Osnovi morfologije kičmenjaka, Savremena administracija, Beograd, 1995. 
 Kalezić, M.: Hordati, Biološki fakultet Univerziteta u Beogradu, 2000. 
 Marcon, E., Mongini, M: Sve životinje sveta, IRO Vuk Karadžić, Beograd, 1986.
 Radović, I., Petrov, Brigita: Raznovrsnost života 1 - struktura i funkcija, Biološki fakultet Beograd i Stylos Novi Sad, Beograd, 2001.
 Ratajac, Ružica: Zoologija za studente Poljoprivrednog fakulteta, PMF u Novom Sadu i MP Stylos Novi Sad, 1995.
 
 
 .  Database of bibliography of living/fossil sharks and rays (Chondrichtyes: Selachii) with more than 15.000 listed papers and many download links.
 .
 .
 .
 Nelson, Joseph S (2006) Fishes of the World Edition 4, illustrated. John Wiley & Sons. . PDF

Vanjske veze 

 .

Jadranske ribe
Hrskavičnjače